
	Merkwart Krisztián
polgármester
	

	Törvényességért felelős:
	Zámodics Péter
jegyző

	Dóráné dr. Kuzmann Katinka

	Zámodics Péter
jegyző

	dr. Kanti Gábor

	-

	A határozati javaslat elfogadásához szükséges szavazattöbbség:
	a.) egyszerű szavazattöbbség 
b.) minősített szavazattöbbség 

	Az előterjesztés zárt kezelését kérjük
	a.) igen
b.) nem 



Tisztelt Képviselő-testület!

I. Előzmények:
[bookmark: _Hlk187402053]
Amint az a Tisztelt Képviselő-testület előtt ismert, Fóton a gyermekorvosi ellátást Dr. Albi Marianna biztosítja, az asszisztensi feladatokat Ujváriné Kádár Tünde látja el. Az 1. sz. gyermekorvosi körzet 2019. év végétől tartósan betöltetlen. Rövidebb ideig helyettesítő orvos működött a körzetben, de állandó orvosa a körzetnek nem volt a folyamatos praxishirdetések ellenére sem.

II. A döntéshez szükséges információk, tájékoztatások:
2025. november 11-én Dr. Sztahovics Petra csecsemő-és gyermekgyógyász szakorvos pályázatot nyújtott be az 1. sz. gyermekorvosi körzet ellátására. A pályázati anyag az ügyiratban megtekinthető.
A doktornő a Szegedi Tudományegyetem Általános Orvostudományi Karán szerzett diplomát 2007-ben. Majd csecsemő-és gyermekgyógyász szakvizsgát tett. Később a neonatológia szakorvosa is lett. A doktornő laktációs szaktanácsadó is. Közel húsz éve dolgozik a gyermekgyógyászat területén, elsősorban koraszülött- és újszülött osztályon. Részt vett az orvostanhallgatók oktatásában is. Számos publikáció szerzője. Motivációs levele szerint:
„Célom egy olyan vidéki praxis kialakítása, ahol a gyermekek testi-lelki jólléte, a szülők támogatása és a közösség egészségmegőrzése egyszerre kap központi szerepet. Fontosnak tartom a személyes, bizalomra épülő orvos–beteg kapcsolatot, és szeretném, ha a praxis nem csupán ellátási pont, hanem valódi egészségmegőrző közösségi tér lenne.”
Nyilatkozata szerint 2026. január 1. napjától egészségügyi szolgálati jogviszony keretében kívánja ellátni a gyermekorvosi feladatokat.

III. Határozati javaslat:
…/2025.(XI.27.) KT-határozat
[bookmark: _Hlk208227387]
1./Fót Város Önkormányzat Képviselő-testülete eredményesnek nyilvánítja az 1. sz. gyermekorvosi körzet betöltésére kiírt pályázatot.
2./Fót Város Önkormányzat Képviselő-testülete Dr. Sztahovics Petra csecsemő-és gyermekgyógyász szakorvos pályázatát alkalmasnak találja.
3./Fót Város Önkormányzat Képviselő-testülete felkéri a Polgármestert, hogy Dr. Sztahovics Petrával az egészségügyi szolgálati munkaszerződést kösse meg, felhatalmazza bértárgyalásra és a szükséges intézkedések megtételére.

Felelős: polgármester
Határidő: 1./-2./ pont: azonnal, 3./pont: 2025. december 31.

Jogszabályi hivatkozás: 

· Egészségügyi alapellátásról szóló 2015. évi CXXIII. törvény
· Magyarország helyi önkormányzatairól szóló 2011. évi CLXXXIX. törvény	
· a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet,
· az egészségügyi szolgálati jogviszonyról szóló 2020. évi C. törvény

